CELEX: 62011CN0196
Language: lv
Date: 2011-04-27 00:00:00
Title: Lieta C-196/11 P: Apelācijas sūdzība, ko par Vispārējās tiesas (septītā palāta) 2011. gada 17. februāra spriedumu lietā T-10/09 Formula One Licensing BV /Iekšējā tirgus saskaņošanas birojs (preču zīmes, paraugi un modeļi), Global Sports Media Lt 2011. gada 27. aprīlī iesniedza Formula One Licensing BV

18.6.2011   
            
            
               LV
            
            
               Eiropas Savienības Oficiālais Vēstnesis
            
            
               C 179/13
            
         Apelācijas sūdzība, ko par Vispārējās tiesas (septītā palāta) 2011. gada 17. februāra spriedumu lietā T-10/09 Formula One Licensing BV/Iekšējā tirgus saskaņošanas birojs (preču zīmes, paraugi un modeļi), Global Sports Media Lt2011. gada 27. aprīlī iesniedza Formula One Licensing BV
   
   (Lieta C-196/11 P)
   2011/C 179/25
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Formula One Licensing BV (pārstāvji — K. Sandberg, B. Klingberg, Rechtsanwältinen)
   
      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi), Global Sports Media Ltd
   
   
      Apelācijas sūdzības iesniedzējas prasījumi:
   
   
               —
            
            
               atcelt spriedumu, par kuru iesniegta apelācijas sūdzība;
            
         
               —
            
            
               apmierināt apelācijas sūdzības iesniedzējas pieteikumu par ITSB Apelāciju pirmās padomes 2008. gada 16. oktobra lēmuma lietā R 7/2008-1 atcelšanu vai, pakārtoti, nodot lietu atpakaļ izskatīšanai Vispārējai tiesai un
            
         
               —
            
            
               piespriest ITSB un personai, kas iestājusies lietā, segt savus tiesāšanās izdevumus un atlīdzināt apelācijas sūdzības iesniedzējas izdevumus gan pirmajā, gan apelācijas instancē.
            
         
      Pamati un galvenie argumenti
   
   Apelācijas sūdzības iesniedzēja apgalvo, ka ir pārkāptas Savienības tiesības, proti, kļūdaini piemērots Regulas Nr. 40/94 (1) (tagad — Regulas Nr. 207/2009) 8. panta 1. punkta b) apakšpunkts un Regulas Nr. 40/94 8. panta 5. punkts, pamatojoties uz šādiem galvenajiem argumentiem.
   
               1)
            
            
               Vispārējā tiesa esot pārkāpusi Regulas Nr. 40/94 8. panta 1. punkta b) apakšpunktu šādos aspektos:
               
                           1.1.
                        
                        
                           Vispārējā tiesa esot pieļāvusi kļūdu tiesību piemērošanā, veicot vērtējumu par apzīmējuma “F 1” atšķirtspēju. Pirmkārt, Vispārējā tiesa esot pārkāpusi pastāvīgās judikatūras prasību par to, ka preču zīmes atšķirtspēja ir jāvērtē attiecībā uz konkrētām precēm un pakalpojumiem, ko aptver preču zīme. Otrkārt, konkrētie konstatējumi esot pamatoti ar sagrozītiem faktiem. Treškārt, Vispārējā tiesa neesot piemērojusi pastāvīgās judikatūras prasību par to, ka preču zīmes atšķirtspēja var būt iegūta, izmantojot šo preču zīmi kā citas reģistrētas preču zīmes daļu. Ceturtkārt, piemērojot Vispārējās tiesas konstatējumus šajā ziņā, esot nepieļaujami de facto atcelta apelācijas sūdzības iesniedzējas reģistrētā preču zīme “F 1” parastajā drukā.
                        
                     
                           1.2.
                        
                        
                           Vispārējā tiesa esot pieļāvusi kļūdu tiesību piemērošanā, veicot vērtējumu par sajaukšanas iespējas esamību atbilstoši Regulas Nr. 40/94 8. panta 1. punkta b) apakšpunktam gan attiecībā uz pretstatītajām preču zīmēm “F 1” parastajā drukā, gan attiecībā uz logo “F 1 Formula 1”. Pirmkārt, tā neesot ņēmusi vērā tādu nozīmīgu identiskuma faktoru kā preču un pakalpojumu lielo līdzību, neraugoties uz pašas konstatējumu par apzīmējumu atbilstošas pakāpes līdzību. Otrkārt, tā esot koncentrējusies uz vārda “F 1” atšķirtspējīgumu, izslēdzot pārējos judikatūrā paredzētos nozīmīgos faktorus. Treškārt, tā neesot vērtējusi apzīmējumu līdzību atkarībā no to savstarpējās līdzības pakāpes.
                        
                     
         
               2)
            
            
               Vispārējā tiesa esot pārkāpusi Regulas Nr. 40/94 8. panta 5. punktā šādos aspektos:
               
                           2.1.
                        
                        
                           Vispārējā tiesa esot kļūdaini noraidījusi argumentu par apelācijas sūdzības iesniedzējas preču zīmes “F 1”, kas atveidota parastā drukā, reputāciju.
                        
                     
                           2.2.
                        
                        
                           Vispārējā tiesa turklāt esot pieļāvusi kļūdu tiesību piemērošanā, veicot apzīmējumu līdzības vērtējumu salīdzinājumā ar pretstatītās preču zīmes logo “F1 Formula”, jo tā esot kļūdaini pieņēmusi, ka vārdam “F 1” nepiemīt atšķirtspēja.
                        
                     
         
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV L 11, 1. lpp.).